CELEX: 32009R1096
Language: et
Date: 2009-11-16
Title: Komisjoni määrus (EÜ) nr 1096/2009, 16. november 2009 , mis käsitleb Aspergillus niger ’i (CBS 109.713) abil toodetud endo-1,4-β-ksülanaasi ensüümipreparaadi kasutamise lubamist broilerkanade söödalisandina ja selle preparaadi uue kasutusviisi lubamist partide söödalisandina (loaomanik BASF SE) ning millega muudetakse määrust (EÜ) nr 1458/2005 (EMPs kohaldatav tekst)

17.11.2009   
            
            
               ET
            
            
               Euroopa Liidu Teataja
            
            
               L 301/3
            
         
      KOMISJONI MÄÄRUS (EÜ) nr 1096/2009,
   16. november 2009,
   mis käsitleb Aspergillus niger’i (CBS 109.713) abil toodetud endo-1,4-β-ksülanaasi ensüümipreparaadi kasutamise lubamist broilerkanade söödalisandina ja selle preparaadi uue kasutusviisi lubamist partide söödalisandina (loaomanik BASF SE) ning millega muudetakse määrust (EÜ) nr 1458/2005
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused. Määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
            
         
               (2)
            
            
               Komisjoni määrusega (EÜ) nr 1458/2005 (3) oli antud ajutine luba Aspergillus niger’i (CBS 109.713) abil toodetud endo-1,4-β-ksülanaasi ensüümipreparaadi kasutamiseks broilerkanade toidulisandina kooskõlas direktiiviga 70/524/EMÜ. Vastavalt määruse (EÜ) nr 1831/2003 artikli 10 lõikele 1 kanti see söödalisand seejärel olemasoleva tootena ühenduse söödalisandite registrisse.
            
         
               (3)
            
            
               Määruse (EÜ) nr 1831/2003 artikli 10 lõike 2 alusel koostoimes nimetatud määruse artikliga 7 on esitatud taotlus selle söödalisandi uuesti hindamiseks ning nimetatud määruse artikli 7 alusel uue kasutusviisi lubamiseks partide söödalisandina; ühtlasi taotletakse selles kõnealuse söödalisandi klassifitseerimist söödalisandite kategooriasse „zootehnilised lisandid”. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (4)
            
            
               Nimetatud preparaadile oli komisjoni määrusega (EÜ) nr 1380/2007 (4) antud kümneks aastaks kasutusluba broilerkalkunite söödalisandina.
            
         
               (5)
            
            
               Euroopa Toiduohutusameti (edaspidi „toiduohutusamet”) 17. juuni 2009. aasta arvamusest (5) järeldub, et Aspergillus niger’i (CBS 109.713) abil toodetud endo-1,4-β-ksülanaasi preparaat ei avalda kahjulikku mõju loomatervisele, inimeste tervisele ega keskkonnale. Toiduohutusamet jõudis järeldusele, et selle preparaadi kasutamine broilerkanade ja partide puhul on ohutu ja võib oluliselt parandada nende kehakaalu kasvu ja/või söödaväärindust. Toiduohutusameti arvates ei ole vajadust turustusjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse tugilabori aruande söödalisandi analüüsimeetodi kohta söödas.
            
         
               (6)
            
            
               Kõnealuse preparaadi hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.
            
         
               (7)
            
            
               Uue loa andmise tõttu määruse (EÜ) nr 1831/2003 alusel tuleb määrusest (EÜ) nr 1458/2005 välja jätta seda preparaati käsitlevad sätted.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud preparaati, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Määruse (EÜ) nr 1458/2005 II lisast jäetakse välja rida, mis käsitleb ensüümi nr 62 – endo-1,4-β-ksülanaasi EC 3.2.1.8.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. november 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  ELT L 270, 14.12.1970, lk 1.
   
      (3)  ELT L 233, 9.9.2005, lk 3.
   
      (4)  ELT L 309, 27.11.2007, lk 21.
   
      (5)  The EFSA Journal (2009) 1155, lk 1.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik täissööda kg kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained.
                  
               
            
                  4a62
               
               
                  BASF SE
               
               
                  Endo-1,4-β-ksülanaas
                  EC 3.2.1.8
               
               
                  
                               
                           
                           
                              Söödalisandi koostis:
                              
                                 Aspergillus niger’i (CBS 109.713) abil toodetud endo-1,4-β-ksülanaasi preparaat minimaalse aktiivsusega:
                              
                                           
                                       
                                       
                                          tahkel kujul: 5 600 TXU (1)/g
                                       
                                    
                                           
                                       
                                       
                                          vedelal kujul: 5 600 TXU/ml
                                       
                                    
                        
                               
                           
                           
                              Toimeaine kirjeldus:
                              
                                 Aspergillus niger’i (CBS 109.713) abil toodetud endo-1,4-β-ksülanaas
                           
                        
                               
                           
                           
                              Analüüsimeetod (2):
                              Viskosimeetriline meetod, mis põhineb viskoossuse vähenemisel endo-1,4-β-ksülanaasi toimel ksülaani sisaldavale substraadile (nisu arabinoksülaan) pH taseme 3,5 ja temperatuuri 55 °C juures.
                           
                        
               
                  Broilerkanad
               
               
                  —
               
               
                  560 TXU
               
               
                   
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus
                           
                        
                              2.
                           
                           
                              Soovituslik kogus ühe kilogrammi täissööda kohta:
                              
                                          —
                                       
                                       
                                          broilerkanad: 560–800 TXU
                                       
                                    
                                          —
                                       
                                       
                                          pardid: 560–800 TXU
                                       
                                    
                        
                              3.
                           
                           
                              Kasutamiseks jõusöödas, milles on rohkesti tärkliste rühma mittekuuluvaid polüsahhariide (peamiselt β-glükaane ja arabinoksülaane), nt jõusöödas, mis sisaldab üle 40 % nisu.
                           
                        
               
                  7.12.2019
               
            
                  Pardid
               
               
                  560 TXU
               
            
         (1)  1 TXU on ensüümi kogus, mis pH tasemel 3,5 ja temperatuuril 55 °C vabastab nisu arabinoksülaanist 5 mikromooli redutseerivaid suhkruid (ksüloosi ekvivalente) minutis.
      
         (2)  Analüüsimeetodite üksikasjad on esitatud ühenduse tugilabori veebilehel: www.irmm.jrc.be/crl-feed-additives